Document ID: /roh_data/filtered/fineweb-2-filterrobots_roh.jsonl.gz/64133

Il chantun Vallais è in pass ordavant al rest da la Svizra. Per far frunt a la pandemia ha il Vallais prendì pli baud mesiras restrictivas. Sco i para ha quai valì la paina: Il dumber d’infecziuns novas è sa reducì. L’entschatta da l’emna passada ha il Vallais annunzià mintga di radund 800 cas novs, tranter venderdi e sonda en media 630 cas novs per di, pia in tschintgavel pli pauc.
Sco la directura dal chantun Vallais Esther Waeber-Kalbermatten ha ditg envers SRF mussan las mesiras effect. Tuttina ha ella discurrì d'ina tendenza provisorica.
La fin d'emna avain nus gì ina considerabla reducziun. Ma eba, quai è be trais dis.
Las mesiras da corona èn en il Vallais pli strictas che quellas dal Cussegl federal. Per exempel èn visitas en chasas d'attempads ed ospitals scumandadas e mascra ston ins gia purtar en scola secundara. Ussa paran questas mesiras d'avair effect.